钦定古今图书集成/明伦汇编/官常典/第398卷 > 刘济
## 钦定古今图书集成/明伦汇编/官常典/第398卷 > 刘济

按《明外史》本传：“济字汝楫，腾骧卫人。正德六年进士。
由庶吉士授吏科给事中。山西巡抚李钺劾左右布
政使倪天民、陈达，吏科，请黜之，帝不许。济言‘未有巡
抚劾不职，吏部言当罢而内旨留之者，卒不省。帝幸
宣府、榆林，济皆疏请回銮。诏封许泰江彬伯爵，又与
诸给事中力争，皆不报。世宗即位，出核甘肃边饷，奏’”
革凉州分守中官及永昌新添游兵。再迁工科左给
事中。嘉靖改元，进刑科都给事中。主事陈嘉言坐事
下狱，济疏救，不许。廖鹏父子及钱宁党王钦等皆以
从逆论斩。鹏等夤缘中人，冀脱死。济上言：“自来死囚
临斩，鼓下犹受诉词。奏上，得报，已及日旰。再请而后
行刑，则已薄暮，殊非与众弃之之意。乞自三请后，鼓
下不得受词。鹏、钦等罪甚当，幸陛下勿疑。”诏自今以
申酉行刑，鹏等竟缓决。钦后以中旨免死，济力争，不
听。故事，厂卫有所逮，必取原奏情事送刑科签发驾
帖。千户白寿赍帖至，济索原奏，寿不与，济亦不肯签
发。两人列词上，帝先入寿言，竟诎济议。中官崔文仆、
李阳凤坐罪，已下刑部。帝受《文愬》，移之镇抚。济率《六
科》争之，不听。都督刘晖以奸党论戍，有诏复官。甘肃
总兵官李隆嗾乱军杀巡抚许铭，遣官覆勘。时隆已
逮入都营，免赴鞫，济皆力陈不可，帝从其言。晖夺职，
隆受讯伏辜。定国公徐光祚规占民田，嗾滦州民讦，
前永平知府郭九皋、太监芮景贤主之，缇骑逮讯。济
请并治光祚，章下所司。给事中刘最以劾中官崔文

专理刑狱，或主质成，或主平反。权臣不得以恩怨为
出入，天子不得以喜怒为重轻。自锦衣镇抚之官专
理诏狱，而法司几成虚设。如最等小过耳，罗织于告
密之门，锻炼于诏狱之手。旨从内降，大臣初不与知，
为圣政累非浅。且李洪、陈宣罪至杀人，降级而已；王
钦兄弟党奸乱政，谪戍而已。以最等视之，奚啻天渊，
而罪顾一律，何以示天下？”帝怒，夺济俸一月。后父陈
万言奴何玺殴人死，帝命释之。济执奏曰：“万言纵奴
杀人，得免为幸。乃并释玺等。是法不行于戚畹奴也。”
济在谏垣久，言论侃侃，多与权幸相枝柱，直声震中
外，帝滋不能堪。《大礼》议起，廷臣争者多得罪。济疏救
修撰吕柟，编修邹守益，给事中邓继曾，御史马明衡、
朱淛、陈逅、季本，郎中林应骢，不听。既而与王元正、张
翀、安磐、张汉卿、张原、王时柯遮诸朝臣于金水桥，伏
哭左顺门，受杖阙廷。越十二日，以济等倡众，再杖之，
谪戍辽东。十六年册立皇太子，赦诸谪戍者，济不与，
卒于戍所。隆庆初，复官，赠太常少卿。